Az iránytű beállításához távolodj el minden mágneses forrástól (fém tárgytól,....), mert ezek zavarhatják a mérést. Épületen belül ne kezdj hozzá az iránytű beállításához! Helyezd el vízszintesen az órát! Ez nagyon fontos! Ha nem tartod teljesen vízszintesen, nem biztos, hogy jól állítod be, és rossz értékeket kapsz. Kövesd az óra útmutatójában és/vagy a BEÁLLÍTÁS üzemmódban a kijelzőn olvasható instrukciókat, forgasd el az órát lassan (360°-ban, min. 10 másodperc alatt)! A beállításhoz ezt a forgatást többször el kell végezni.